CELEX: 62013TN0420
Language: mt
Date: 2013-08-14 00:00:00
Title: Kawża T-420/13: Rikors ippreżentat fl- 14 ta’ Awwissu 2013 — Brouillard vs Il-Qorti tal-Ġustizzja

9.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 325/34
            
         Rikors ippreżentat fl-14 ta’ Awwissu 2013 — Brouillard vs Il-Qorti tal-Ġustizzja
   (Kawża T-420/13)
   2013/C 325/57
   Lingwa tal-kawża: il-Franċiż
   
      Partijiet
   
   
      Rikorrent: Alain Laurent Brouillard (Brussell, il-Belġju) (rappreżentant: J. M. Gouazé, avukat)
   
      Konvenuta: Il-Qorti tal-Ġustizzja tal-Unjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni tal-5 ta’ Ġunju 2013 tal-Qorti tal-Ġustizzja tal-Unjoni Ewropea — Direttorat Ġenerali tat-Traduzzjoni — dwar il-kuntratt 2013/S 047-075037, li eliminat lil A. L. Brouillard mil-lott ta’ traduzzjoni lejn il-Franċiż;
            
         
               —
            
            
               tikkundanna lill-konvenuta għall-ispejjeż tal-istanza.
            
         
      Motivi u argumenti prinċipali
   
   B’dan ir-rikors, ir-rikorrent jitlob l-annullament tad-deċiżjoni li tistieden lill-kandidat ikkunsidrat bħala offerent fl-ambitu ta’ proċedura nnegozjata ta’ sejħa għal offerti intiża għall-konklużjoni ta’ kuntratti qafas għat-traduzzjoni ta’ testi ġuridiċi minn ċerti lingwi uffiċjali tal-Unjoni Ewropea għall-Franċiż (ĠU 2013/S 47-075037) sabiex jissottometti offerta li fiha huwa kkonfermat li r-rikorrent ma huwiex ser jiġi impjegat fl-għoti tas-servizzi kkonċernati, peress li r-rikorrent ma għandux it-taħriġ ġuridiku sħiħ rikjest.
   Insostenn tar-rikors, ir-rikorrent jinvoka tliet motivi.
   
               (1)
            
            
               L-ewwel motiv ibbażat fuq in-nuqqas ta’ kompetenza tal-awtorità li adottat l-att ikkontestat.
            
         
               (2)
            
            
               It-tieni motiv ibbażat fuq ksur tad-Direttivi 2000/78/KE (1) u 2005/36/KE (2), kif ukoll tal-ġurisprudenza tal-Qorti tal-Ġustizzja.
            
         
               (3)
            
            
               It-tielet motiv ibbażat fuq żball manifest ta’ evalwazzjoni dwar il-kwalifiki universitarji u professjonali tar-rikorrent.
            
         
      (1)  Direttiva 2000/78/KE tal-Kunsill, tas-27 ta’ Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol (ĠU Edizzjoni Speċjali bil-Malti, Kapitolu 5, Vol. 4, p. 79).
   
      (2)  Direttiva 2005/36/KE tal-Parlament Ewropew u tal-Kunsill, tas-7 ta’ Settembru 2005, dwar ir-Rikonoxximent ta’ Kwalifiki Professjonali (ĠU L 255, p. 22).